
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1442 


ΑΠΟΦΑΣΕΙ Σ 

Αριθμ. Δ6/Φ1/ΟΙΚ.18359 

Τύπος και περιεχόμενο συμβάσεων αγοραπωλησίας 
ηλεκτρικής ενέργειας στο Σύστημα και το Διασυν- 
δεδεμένο Δίκτυο σύμφωνα με τις διατάξεις του άρ¬ 
θρου 12 παρ. 3 του ν. 3468/2006 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) το π.δ. 63/2005 «Κωδικοποίηση νομοθεσίας για την 
Κυβέρνηση και τα Κυβερνητικά Όργανα» (ΦΕΚ Α' 98). 

β) Το π.δ. 381/1989 «Οργανισμός του Υπουργείου Βιομη¬ 
χανίας, Ενέργειας και Τεχνολογίας» (ΦΕΚ Α' 168) σε συν¬ 
δυασμό με το π.δ. 27/1996 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ Α' 19). 

γ) το ν. 2244/1994 «Ρύθμιση θεμάτων ηλεκτροπαραγω¬ 
γής από ανανεώσιμες πηγές ενέργειας από συμβατικά 
καύσιμα και άλλες διατάξεις» (ΦΕΚ Α' 168). 

δ) το ν. 2773/1999 «Απελευθέρωση της αγοράς ηλεκτρι¬ 
κής ενέργειας - Ρύθμιση θεμάτων ενεργειακής πολιτικής 
και άλλες διατάξεις» (ΦΕΚ Α' 286), όπως τροποποιήθηκε 
μεταγενέστερα κυρίως με το ν. 3175/2003 (ΦΕΚ Α' 207) 
και ν. 3426/2005 (ΦΕΚ Α' 309). 

ε) Το ν. 3468/2006 «Παραγωγή Ηλεκτρικής Ενέργειας 
από Ανανεώσιμες Πηγές Ενέργειας και Συμπαραγωγή 
Ηλεκτρισμού και Θερμότητας Υψηλής Απόδοσης και 
λοιπές διατάξεις» (ΦΕΚ Α' 129). 

στ) Την υπ’ αριθμ. Δ6/Φ1/2000/6.2.2002 απόφαση του 
Υπουργού Ανάπτυξης «Διαδικασία έκδοσης αδειών 
εγκατάστασης και λειτουργίας σταθμών παραγωγής 
ηλεκτρικής ενέργειας και χρήση ανανεώσιμων πη¬ 
γών ενέργειας και μεγάλων υδροηλεκτρικών σταθ¬ 
μών και τύποι συμβάσεων αγοραπωλησίας ηλεκτρι¬ 
κής ενέργειας» (ΦΕΚ Β' 158), όπως τροποποιήθηκε με 
τις υπ’ αριθμ. Δ6/Φ1/10200/5.7.2002 (ΦΕΚ Β' 902) και 
Δ6/Φ1/5000/28.3.2003 (ΦΕΚ Β' 410) υπουργικές απο¬ 
φάσεις. 

ζ) Τον Κώδικα Διαχείρισης του Συστήματος και Συναλ¬ 
λαγών Ηλεκτρικής Ενέργειας, που εγκρίθηκε με την υπ’ 
αριθμ. Δ5-ΗΛ/Β/οικ.8311/9.5.2005 (ΦΕΚ Β' 655) υπουργική 
απόφαση, όπως τροποποιήθηκε και ισχύει, 
η) Την υπογραφείσα στις 3.5.2001 Σύμβαση Παραχώ- 

ρησης Ελέγχου του Συστήματος Μεταφοράς Ηλεκτρι¬ 
κής Ενέργειας μεταξύ του ΔΕΣΜΗΕ και του Κυρίου του 
Συστήματος Μεταφοράς Ηλεκτρικής Ενέργειας που 
εγκρίθηκε με την υπ’ αριθμ. Δ5/ΗΛ/Β/Φ1/οικ.8219/3.5.2001 
απόφαση του Υπουργού Ανάπτυξης. 

θ) Το έγγραφο του Διαχειριστή Ελληνικού Συστή¬ 
ματος Μεταφοράς Ηλεκτρικής Ενέργειας Α.Ε. ΔΕ- 
ΣΜΗΕ/5515/31.8.2006 με το οποίο απεστάλη στη Ρυθ¬ 
μιστική Αρχή Ενέργειας εισήγηση με θέμα «Σύμβαση 
Πώλησης Ηλεκτρικής Ενέργειας από Α.Π.Ε. ή Σ.Η.Θ.Υ.Α. 
ή Υβριδικό Σταθμό», 

ι) Τη γνωμοδότηση της Ρυθμιστικής Αρχής Ενέργειας 
υπ’ αριθμ. 301/2006 για έκδοση απόφασης του Υπουργού 
Ανάπτυξης σχετικά με τον καθορισμό του τύπου και πε¬ 
ριεχομένου των συμβάσεων πώλησης ηλεκτρικής ενέρ¬ 
γειας στο Σύστημα και το Διασυνδεδεμένο Δίκτυο κατά 
τις διατάξεις του άρθρου 12 παρ. 3 του ν. 3468/2006, 
ια) το γεγονός ότι η εφαρμογή της παρούσας απόφα¬ 
σης δεν επιφέρει οικονομική επιβάρυνση στο Ελληνικό 
Δημόσιο, αποφασίζουμε 

Άρθρο 1 

Το άρθρο 21 της υπ’ αριθμ. Δ6/Φ1/20 00/6.2.20 02 υπουρ¬ 
γικής απόφασης αντικαθίσταται ως ακολούθως 

«Άρθρο 21 

Τύπος σύμβασης αγοραπωλησίας 
ηλεκτρικής ενέργειας μεταξύ 
Διαχειριστή Συστήματος και Παραγωγού 

Η σύμβαση αγοραπωλησίας ηλεκτρικής ενέργειας που 
συνάπτεται μεταξύ Διαχειριστή του Συστήματος και 
Παραγωγού ηλεκτρικής ενέργειας, για σταθμούς που 
αξιοποιούν ανανεώσιμες πηγές ενέργειας και συμπαρα¬ 
γωγή ηλεκτρισμού και θερμότητας υψηλής απόδοσης 
και συνδέονται στο Σύστημα ή το Διασυνδεδεμένο Δί¬ 
κτυο της χώρας εκτός αυτού των μη διασυνδεδεμένων 
με το Σύστημα νησιών, αναφέρεται πάντοτε σε μέγεθος 
μέγιστης ισχύος που θα παρέχεται από τον Παραγωγό 
και το οποίο με την επιφύλαξη των ορίων του άρθρου 
9 του ν. 3468/2006 αντιστοιχεί στο μικρότερο από τα 
μεγέθη ισχύος για την οποία έχουν εκδοθεί οι οικείες 
άδειες παραγωγής και εγκατάστασης ή επέκτασης. Η 
εν λόγω σύμβαση συνάπτεται σύμφωνα με τον ακό¬ 
λουθο τύπο: 

ΣΥΜΒΑΣΗ ΠΩΛΗΣΗΣ ΚΑΙ ΑΓΟΡΑΣ 
ΗΛΕΚΤΡΙΚΗΣ ΕΝΕΡΓΕΙΑΣ 

Στην Αθήνα, σήμερα. 

ΜΕΤΑΞΥ 

Της Ανώνυμης Εταιρείας με την επωνυμία «ΔΙΑΧΕΙ¬ 
ΡΙΣΤΗΣ ΕΛΛΗΝΙΚΟΥ ΣΥΣΤΗΜΑΤΟΣ ΜΕΤΑΦΟΡΑΣ ΗΛΕ¬ 
ΚΤΡΙΚΗΣ ΕΝΕΡΓΕΙΑΣ Α.Ε.» και το διακριτικό τίτλο «ΔΕ- 
ΣΜΗΕ Α.Ε.», με την ιδιότητα της ως Διαχειριστή του 
Συστήματος Μεταφοράς Ηλεκτρικής Ενέργειας (εφεξής 

ΔΕΣΜΗΕ), που εδρεύει στ.και εκπροσωπείται 

νόμιμα από τον κ.με Α.Φ.Μ.της Δ.Ο.Υ. 

.δυνάμει της υπ’ αριθμ.αποφάσεως του Δι¬ 
οικητικού Συμβουλίου, αφενός 

ΚΑΙ 

Της.με την επωνυμία «.» και το δια¬ 
κριτικό τίτλο «.». (που στο εξής και χάριν συντομίας 

θα καλείται «Παραγωγός»), που εδρεύει στ.οδός 

. αριθ. και εκπροσωπείται νόμιμα για την υπο¬ 
γραφή της παρούσας σύμβασης από τον κ. 

με Α.Φ.Μ.της Δ.Ο.Υ. (διαχειριστή ή δυνάμει της 

υπ’ αριθμ. απόφασης του Διοικητικού Συμβουλίου της) 

[Του.(ονοματεπώνυμο), Α.Φ.Μ.της Δ.Ο.Υ. 

ο οποίος κατοικεί στ.οδός.αριθ.(σε πε¬ 

ρίπτωση φυσικού προσώπου)], αφετέρου 
που έλαβαν υπόψη: 

α) το ν. 2773/1999 «Απελευθέρωση της αγοράς ηλε¬ 
κτρικής ενέργειας - Ρύθμιση θεμάτων ενεργειακής πο¬ 
λιτικής και λοιπές διατάξεις» (ΦΕΚ Α' 286), όπως τρο¬ 
ποποιήθηκε και ισχύει, 

β) τον Κώδικα Διαχείρισης του Συστήματος, που εγκρίθη- 
κε με την υπουργική απόφαση 8989/ 2001 (ΦΕΚ Β' 654), 
γ) τον Κώδικα Διαχείρισης του Συστήματος και Συναλ¬ 
λαγών Ηλεκτρικής Ενέργειας που εγκρίθηκε με την υπ’ 
αριθμ. Δ5-ΗΛ/Β/Ο1.8311/9.5.2005 (ΦΕΚ Β' 655) υπουργική 
απόφαση, όπως τροποποιήθηκε και ισχύει, 
δ) το ν. 2244/1994 «Ρύθμιση θεμάτων ηλεκτροπαραγω¬ 
γής από ανανεώσιμες πηγές ενέργειας και από συμβα¬ 
τικά καύσιμα και άλλες διατάξεις» (ΦΕΚ Α' 168), όπως 
τροποποιήθηκε και ισχύει, 

ε) το ν. 2941/2001 «Απλοποίηση διαδικασιών ίδρυσης 
εταιρειών, αδειοδότησης ανανεώσιμων πηγών ενέργει¬ 
ας, ρύθμιση θεμάτων της ανωνύμου εταιρείας Ελληνι¬ 
κά Ναυπηγεία και άλλες διατάξεις» (ΦΕΚ Α' 201), όπως 
τροποποιήθηκε και ισχύει, 

στ) το ν. 3468/2006 «Παραγωγή Ηλεκτρικής Ενέργειας 
από Ανανεώσιμες Πηγές Ενέργειας και Συμπαραγωγή 
Ηλεκτρισμού και Θερμότητας Υψηλής Απόδοσης και 
λοιπές διατάξεις» (ΦΕΚ Α' 129), 
ζ) Το άρθρο 21 της απόφασης του Υπουργού Ανάπτυ¬ 
ξης Δ6/Φ1/2000/6.2.2002 (ΦΕΚ Β' 158), όπως ισχύει, 
η) Την από 3.5.2001 υπογραφείσα Σύμβαση Παραχώρη¬ 
σης Ελέγχου του Συστήματος Μεταφοράς Ηλεκτρικής 
Ενέργειας μεταξύ του ΔΕΣΜΗΕ και του Κυρίου του Συ¬ 
στήματος Μεταφοράς Ηλεκτρικής Ενέργειας, η οποία 
εγκρίθηκε με την υπ’ αριθμ. Δ5/ΗΛ/Β/Φ1/οικ.8219/3.5.2001 
απόφαση του Υπουργού Ανάπτυξης, 

θ) την με αρ. πρωτ.άδεια παραγωγής ηλεκτρικής 

ενέργειας που κατέχει ο Παραγωγός (ή την με αρ. πρωτ. 

.απόφαση με την οποία του χορηγήθηκε εξαίρεση 

από την υποχρέωση λήψης άδειας παραγωγής ηλεκτρι¬ 
κής ενέργειας), καθώς και 


ι) την με αρ. πρωτ. άδεια εγκατάστασης (ή/και 

επέκτασης) που κατέχει ο Παραγωγός (εφόσον απαι¬ 
τείται), 

κ) την από.σύμβαση σύνδεσης συμφωνήθηκαν, 

συνομολογήθηκαν και έγιναν αμοιβαία αποδεκτά τα 
ακόλουθα: 

Αρθρο πρώτο 

Αντικείμενο της Σύμβασης 

1. Ο ΔΕΣΜΗΕ συμφωνεί και αναλαμβάνει την υποχρέω¬ 
ση να αγοράζει από τον Παραγωγό ηλεκτρική ενέργεια 
σύμφωνα με τις διατάξεις των νόμων που παρατίθενται 
στο προοίμιο της παρούσας, τη λοιπή νομοθεσία που 
διέπει την αγορά ηλεκτρικής ενέργειας, καθώς και τους 
όρους της παρούσας Σύμβασης και ο Παραγωγός σύμ¬ 
φωνα με τις ίδιες άνω διατάξεις και όρους συμφωνεί 
και αναλαμβάνει την υποχρέωση να πωλεί στο ΔΕΣΜΗΕ 

ηλεκτρική ενέργεια, η οποία θα παράγεται από. 

σταθμό του Παραγωγού που είναι εγκατεστημένος στη 

θέση .του Δήμου (ή της Κοινότητας).του 

Νομού. 

2. Η ενέργεια αυτή θα παρέχεται με εναλλασσόμενο 
τριφασικό ρεύμα ονομαστικής τάσης... V και ονομαστι¬ 
κής συχνότητας πενήντα περιόδων ανά δευτερόλεπτο 
(50 Ηζ) και σε παράλληλη λειτουργία των μονάδων 
παραγωγής του Παραγωγού με το Σύστημα ή το Δια- 
συνδεδεμένο Δίκτυο. Το μέγιστο όριο της ισχύος που 

θα παρέχεται από τον Παραγωγό θα είναι I <\Ν (μέση 

τιμή 15 ητίη). 

3. Επιφυλασσομένων των διατάξεων του άρθρου πέ¬ 
μπτου της παρούσας, ως ημερομηνία έναρξης πώλησης 
της παραγόμενης από το σταθμό του παραγωγού ηλε¬ 
κτρικής ενέργειας, σύμφωνα με τα προβλεπόμενα στην 
παρούσα σύμβαση, συμφωνείται η ημερομηνία έκδοσης 
της άδειας λειτουργίας του σταθμού του Παραγωγού. 

Άρθρο δεύτερο 
Συμμόρφωση με τους Κώδικες 
και τη σχετική νομοθεσία 

1. Τα συμβαλλόμενα μέρη υποχρεούνται να ενεργούν 
σύμφωνα με τις διατάξεις του Κώδικα Διαχείρισης 
Συστήματος και του Κώδικα Συναλλαγών Ηλεκτρικής 
Ενέργειας, όπως εκάστοτε ισχύουν, καθώς επίσης και 
με το σύνολο του νομοθετικού πλαισίου που διέπει την 
αγορά ηλεκτρικής ενέργειας. 

2. Κάθε ζήτημα, που δεν ρυθμίζεται ρητά από την 
παρούσα σύμβαση, διέπεται από τον Κώδικα Διαχεί¬ 
ρισης του Συστήματος και Συναλλαγών Ηλεκτρικής 
Ενέργειας. 

Άρθρο τρίτο 

Προγραμματισμός λειτουργίας και φόρτισης 

Ο σταθμός του Παραγωγού θα λειτουργεί σύμφωνα 
με το ν. 3468/2006 και ιδίως το άρθρο 9 αυτού, τον 
Κώδικα Διαχείρισης του Συστήματος και Συναλλαγών 
Ηλεκτρικής Ενέργειας και ιδίως το Κεφάλαιο 19 αυτού 
και τη λοιπή σχετική νομοθεσία. 

Άρθρο τέταρτο 

Συντελεστής ισχύος Παραγωγού (συνφ) 

1. Ο μέσος ωριαίος συντελεστής ισχύος (συνφ) καθο¬ 
ρίζεται από μετρήσεις που λαμβάνονται στην έξοδο της 
εγκατάστασης του Παραγωγού και υπολογίζεται ως το 
πηλίκο της ωριαίως παραγόμενης ενέργειας (Κ\Λ/Ιί) που 

εγχέεται στο Σύστημα ή το Διασυνδεδεμένο Δίκτυο δια 
της τετραγωνικής ρίζας του αθροίσματος των τετρα¬ 
γώνων της ενέργειας αυτής και της παραγόμενης ή της 
απορροφούμενης ωριαίως αέργου ενέργειας (ΚνΑω). 
Καθένα από τα πιο πάνω μεγέθη θα καταγράφεται από 
τους μετρητές που αναφέρονται στο άρθρο ένατο του 
παρόντος. 

2. Σε συνθήκες παραγωγής άνω του 50% της ονομα¬ 
στικής ικανότητας παραγωγής, ο συντελεστής ισχύος 
του Παραγωγού δεν θα πρέπει να είναι χαμηλότερος 
του 0,95 επαγωγικού και θα πρέπει να κυμαίνεται μεταξύ 
0,95 επαγωγικού (απορρόφηση αέργου ισχύος) και 0,85 
χωρητικού (παραγωγή αέργου ισχύος) σύμφωνα και με 
τις οδηγίες του ΔΕΣΜΗΕ. Ειδικά στην περίπτωση μο¬ 
νάδων παραγωγής με ασύγχρονες γεννήτριες ή μετα¬ 
τροπείς ισχύος χωρίς δυνατότητα ελέγχου του συνφ, ο 
Παραγωγός οφείλει να εγκαταστήσει τον απαιτούμενο 
προς τούτο εξοπλισμό αντιστάθμισης. 

3. Στην περίπτωση κατά την οποία μετά το πέρας της 
δοκιμαστικής λειτουργίας του σταθμού διαπιστωθεί ότι 
ο συντελεστής του Παραγωγού δεν τηρείται στα όρια 
που καθορίζονται στις παρ. 1 και 2 του παρόντος άρ¬ 
θρου, ο Παραγωγός ειδοποιούμενος εγγράφως από το 
ΔΕΣΜΗΕ οφείλει να λάβει τα κατάλληλα μέτρα μέσα σε 
προσθεσμία μη υπερβαίνουσα τους έξι (6) μήνες από την 
κοινοποίηση της σχετικής ειδοποίησης. Σε περίπτωση 
μη συμμόρφωσης του Παραγωγού εντός της ανωτέρω 
προθεσμίας ο ΔΕΣΜΗΕ διακόπτει την αγορά ενέργειας 
από αυτόν μέχρι να ληφθούν τα κατάλληλα διορθωτι¬ 
κά μέτρα. Η διακοπή αυτή θεωρείται ότι οφείλεται σε 
υπαιτιότητα του Παραγωγού. 

4. Στη σύμβαση σύνδεσης με το Σύστημα ή το Δι- 
ασυνδεδεμένο Δίκτυο είναι δυνατόν να καθορίζονται 
περαιτέρω μέτρα αντιστάθμισης εφόσον τούτο επι¬ 
βάλλεται από ειδικές συνθήκες του Συστήματος ή του 
Διασυνδεδεμένου Δικτύου. 

5. Οι ρυθμίσεις του παρόντος άρθρου δεν εφαρμόζο¬ 
νται στους Αυτοπαραγωγούς. 

Άρθρο πέμπτο 
Προϋποθέσεις εφαρμογής 

1. Προϋπόθεση για την έναρξη καταβολής εκ μέρους 
του ΔΕΣΜΗΕ, του τιμήματος πώλησης ηλεκτρικής ενέρ¬ 
γειας που εγχύεται από τον Παραγωγό στο Σύστημα ή 
το Διασυνδεδεμένο Δίκτυο, είναι η κατοχή εκ μέρους 
του Παραγωγού, της προβλεπόμενης άδειας λειτουργί¬ 
ας ή της νόμιμης απαλλαγής του από την υποχρέωση 
έκδοσης αυτής. 

2. Για σταθμούς με άδεια παραγωγής το τίμημα για 
την ενέργεια που απορρόφησε ο ΔΕΣΜΗΕ πριν από την 
έκδοση της άδειας λειτουργίας, ήτοι κατά τη διάρκεια 
της δοκιμαστικής λειτουργίας του σταθμού, καταβάλ¬ 
λεται στον Παραγωγό μετά την έκδοση της αδείας 
λειτουργίας. Για σταθμούς που εξαιρούνται από την 
υποχρέωση λήψης άδειας παραγωγής, το τίμημα για την 
πώληση ενέργειας θα είναι απαιτητό από την ημερο¬ 
μηνία ενεργοποίησης της σύνδεσης του σταθμού με το 
Δίκτυο που θα γνωστοποιείται από τον Παραγωγό στη 
Ρ.Α.Ε. και το ΔΕΣΜΗΕ με τη μορφή υπεύθυνης δήλωσης 
του άρθρου 8 του ν. 1559/1986 (ΦΕΚ Α' 75). 


Άρθρο έκτο 
Διάρκεια Σύμβασης 

1. Η παρούσα Σύμβαση, με την επιφύλαξη ειδικότερων 
προβλέψεων αυτής και της κείμενης νομοθεσίας, ισχύει 
από την υπογραφή της και η διάρκεια της είναι δέκα 
(10) έτη αρχόμενη από την ημερομηνία έκδοσης της 
άδειας λειτουργίας του σταθμού του Παραγωγού ή την 
επιτυχή ολοκλήρωση της δοκιμαστικής λειτουργίας για 
την περίπτωση που ο σταθμός απαλλάσσεται από την 
υποχρέωση λήψης άδειας λειτουργίας. 

2. Η διάρκεια ισχύος της παρούσας σύμβασης μπορεί 
να παραταθεί για δέκα (10) επιπλέον έτη. Το ανωτέρω 
δικαίωμα της παράτασης μπορεί να ασκηθεί μονομε¬ 
ρούς και μόνο μια φορά από τον Παραγωγό με έγγραφη 
δήλωση του προς το ΔΕΣΜΗΕ, υποβαλλόμενη τουλά¬ 
χιστον τρεις (3) μήνες πριν από τη λήξη της παρού¬ 
σας σύμβασης. Γ ια τη νόμιμη άσκηση του ανωτέρω 
δικαιώματος, ο Παραγωγός πρέπει να κατέχει εν ισχύι 
άδεια λειτουργίας του σταθμού, αν αυτό απαιτείται, η 
διάρκεια της οποίας να καλύπτει το συνολικό χρόνο 
της παράτασης κατά το χρόνο άσκησης του δικαιώ¬ 
ματος παράτασης. 

3. Η ισχύς της παρούσας σύμβασης λήγει αυτοδίκαια 
σε περίπτωση που λήξει η ισχύς της άδειας παραγω¬ 
γής ή της άδειας λειτουργίας, οι οποίες έχουν εκδοθεί 
στο όνομα του Παραγωγού, καθώς και σε περίπτωση 
ανάκλησης με πράξη της Διοίκησης ή ακύρωσης με 
δικαστική απόφαση. 

Αρθρο έβδομο 

Τιμολόγηση Ηλεκτρικής Ενέργειας 

Ο Παραγωγός, ο σταθμός του οποίου συνδέεται στα 
δίκτυα χαμηλής, μέσης ή υψηλής τάσης και λειτουργεί 
παράλληλα με το διασυνδεδεμένο σύστημα, δικαιούται 
να λαμβάνει το τίμημα που αντιστοιχεί στο σύνολο 
της καθαρής παραγωγής ενέργειας που παραδίδει στο 
Σύστημα ή το Διασυνδεδεμένο Δίκτυο και απορροφάται 
από αυτό σύμφωνα με τις διατάξεις των άρθρων του 
Κεφαλαίου Δ' του ν. 3468/2006 και τη λοιπή νομοθεσία 
που διέπει την αγορά και πώληση ηλεκτρικής ενέργει¬ 
ας. Γ ια την ηλεκτρική ενέργεια που παράγεται από τις 
μονάδες του Παραγωγού και της οποίας η απορρόφη¬ 
ση δεν καθίσταται δυνατή για λόγους ασφαλείας της 
λειτουργίας του Συστήματος ή του Διασυνδεδεμένου 
Δικτύου δεν υφίσταται υποχρέωση αγοράς και κατα¬ 
βολής οποιουδήποτε τιμήματος. 

Άρθρο όγδοο 
Χρέωση αέργου ενέργειας 

1. Σε περίπτωση που ο μέσος ωριαίος συντελεστής 
ισχύος (συν φ) του σταθμού του Παραγωγού που υπο¬ 
λογίζεται ως το πηλίκο της ωριαίως παραγόμενης ενέρ¬ 
γειας που εγχέεται στο Σύστημα ή το Διασυνδεδεμένο 
Δίκτυο (1<\Λ/Γι) δια της τετραγωνικής ρίζας του αθροίσμα¬ 
τος των τετραγώνων της ενέργειας αυτής και της ωρι¬ 
αίως απορροφούμενης αέργου ενέργειας (ΙΛ/Αγι-ι) είναι 
μικρότερος του 0,95, τότε η επιπλέον απορροφούμενη 
από τον Παραγωγό άεργος ενέργεια σε ΙΔ/Αιτι θα χρέ- 
ωνεται από το ΔΕΣΜΗΕ στον Παραγωγό στην τιμή του 
5% της τιμής της κιλοβατώρας του σκέλους ενέργειας 
((άΛ/ίι) του εκάστοτε ισχύοντος τιμολογίου γενικής χρή¬ 
σης και μηνιαίας χρέωσης στη χαμηλή τάση (ΔΕΗ/Γ22). 
Όπου κατά την κρίση του ΔΕΣΜΗΕ δεν είναι εφικτός ο 
προσδιορισμός του μέσου ωριαίου συντελεστή ισχύος, 

η χρέωση αέργου ενέργειας θα γίνεται με βάση το μέσο 
μηνιαίο συντελεστή ισχύος. 

2. Στην περίπτωση που ο Παραγωγός διοχετεύει άερ¬ 
γο ενέργεια στο Σύστημα ή το Διασυνδεδεμένο Δίκτυο 
η ενέργεια αυτή περιέρχεται στο ΔΕΣΜΗΕ χωρίς να 
υφίσταται υποχρέωση καταβολής οποιουδήποτε τιμή¬ 
ματος. 

3. Οι όροι των παραγράφων 1 και 2 του παρόντος 
άρθρου δεν εφαρμόζονται στους Αυτοπαραγωγούς. 

Άρθρο ένατο 
Μετρήσεις 

1. Για τις μετρήσεις ενεργού και αέργου ενέργειας, 
καθώς και ισχύος, ισχύουν τα αναφερόμενα στα Τμή¬ 
ματα V και XI του Κώδικα Διαχείρισης Συστήματος και 
Συναλλαγών Ηλεκτρικής Ενέργειας. 

2. Πλέον των αναφερομένων στην παρ. 1 του παρόντος 
άρθρου ισχύουν τα κάτωθι: 

α. Ο Κύριος του Συστήματος ή του Δικτύου κατά πε- 
ρίπωση, θα εγκαταστήσει στο όριο Παραγωγού - Συ¬ 
στήματος ή Παραγωγού Δικτύου με δαπάνη του Παρα¬ 
γωγού τις αναγκαίες, εγκεκριμένες από το ΔΕΣΜΗΕ, 
μετρητικές διατάξεις για τον προσδιορισμό τόσο της 
εισερχόμενης όσο και της εξερχόμενης από το Σύστημα 
ή το Διασυνδεδεμένο Δίκτυο ενεργού ενέργειας, αέργου 
ενέργειας και ισχύος. Το μέγεθος της ισχύος θα προσ¬ 
διορίζεται, όπου αυτό είναι αναγκαίο, κάθε τέταρτο της 
ώρας. Σε κάθε περίπτωση τα όρια των εγκαταστάσεων 
του Παραγωγού ορίζονται στις Συμβάσεις Σύνδεσης με 
το Σύστημα ή το Διασυνδεδεμένο Δίκτυο. 

β. Σε περίπτωση που η εγκατάσταση του Παραγωγού 
συνδέεται στο Σύστημα μέσω διασυνδετικής γραμμής 
μέσης τάσης (ΜΤ) και υποσταθμού (Υ/Σ) ανύψωσης ΜΤ/ 
ΥΤ τότε, ο Κύριος του Δικτύου θα εγκαταστήσει επίσης 
στο σημείο άφιξης της διασυνδετικής γραμμής στον 
Υ/Σ ανύψωσης ΜΤ/ΥΤ με δαπάνη του Παραγωγού κα¬ 
τάλληλη μετρητική διάταξη για τον προσδιορισμό της 
εξερχόμενης από τον Παραγωγό ενέργειας και ισχύος, 
ίδιας κλάσης ακρίβειας για τον υπολογισμό της τελικώς 
πωλούμενης ενέργειας στο ΔΕΣΜΗΕ. 

γ. Σε περίπτωση που για λόγους επαλήθευσης απαι¬ 
τείται η τοποθέτηση εναλλακτικού μετρητή σε άλλη 
θέση, το κόστος θα βαρύνει τον Παραγωγό. 

δ. Ο ΔΕΣΜΗΕ υποχρεούται να μεριμνά για τη διε¬ 
νέργεια έκτακτου ελέγχου των μετρητών, όταν αυτό 
ζητηθεί από τον Παραγωγό. Οι δαπάνες του ελέγχου 
βαρύνουν τον Παραγωγό εφόσον ο μετρητής αποδειχθεί 
ακριβής ή εμφανίσει σφάλμα εντός των προκαθορισμέ¬ 
νων ορίων σφάλματος των μετρητικών διατάξεων του 
εδαφ. α για το ονομαστικό φορτίο του Παραγωγού. 

ε. Εάν από τον έλεγχο διαπιστωθεί σφάλμα στη μετρη¬ 
τική διάταξη μεγαλύτερο των προκαθορισμένων ορίων 
σφάλματος των μετρητικών διατάξεων του εδαφ. α οι 
λογαριασμοί θα αναπροσαρμόζονται αναδρομικά κατά 
το ποσοστό που το σφάλμα αυτό υπερβαίνει τα προανα- 
φερθέντα όρια και μάλιστα από την ημέρα που εγγράφως 
δηλώθηκε το σφάλμα από τον Παραγωγό στο ΔΕΣΜΗΕ. 

στ. Για τη διασφάλιση της τηλεμετάδοσης των μετρή¬ 
σεων ενέργειας θα εγκατασταθεί αποκλειστική τηλεπι¬ 
κοινωνιακή σύνδεση. 

ζ. Αν οι μετρητές σταματήσουν να δίνουν ενδείξεις, 
τα μετρούμενα από αυτούς μεγέθη θα προσδιορίζονται 
για το διάστημα αυτό σύμφωνα με το κεφάλαιο 33 του 


Κώδικα Διαχείρισης του Συστήματος και Συναλλαγών 
Ηλεκτρικής Ενέργειας. Πάντως τόσο ο ΔΕΣΜΗΕ όσο 
και ο Παραγωγός υποχρεούνται κατά το μέρος που 
καθένας από αυτούς ευθύνεται να αποκαταστήσουν την 
κανονική και ακριβή μέτρηση μέσα στο κατά το δυνατό 
μικρότερο χρονικό διάστημα. 

η. Ο Παραγωγός οφείλει να επιτρέπει στο ΔΕΣΜΗΕ 
την πρόσβαση στις εγκαταστάσεις του σύμφωνα με 
τα οριζόμενα στο άρθρο 299 του Κώδικα Διαχείρισης 
του Συστήματος και Συναλλαγών Ηλεκτρικής Ενέργειας. 
Κάθε επέμβαση, η οποία μπορεί να επηρεάσει την ακρί¬ 
βεια των μετρήσεων, ιδίως δε επέμβαση στους μετρητές 
και το σφραγισμένο από το ΔΕΣΜΗΕ εξοπλισμό συλ¬ 
λογής πληροφοριών, τα συνδεδεμένα πιοάοηηδ και τις 
τηλεφωνικές συνδέσεις απαγορεύεται, αποτελεί λόγο 
καταγγελίας της παρούσας από το ΔΕΣΜΗΕ και επιφέ¬ 
ρει τις λοιπές συνέπειες που απορρέουν από την κείμε¬ 
νη νομοθεσία. Αποσφράγιση επιτρέπεται μόνο μετά από 
προηγούμενη συγκατάθεση του ΔΕΣΜΗΕ και εφόσον 
παρίσταται εξουσιοδοτημένο από αυτόν άτομο. 

Αρθρο δέκατο 

Δικαίωμα πρόσβασης στις εγκαταστάσεις 
του Παραγωγού 

Ο Παραγωγός οφείλει να επιτρέπει οποτεδήποτε στο 
ΔΕΣΜΗΕ και ειδικότερα τους εκπροσώπους, υπαλλήλους 
και υπεργολάβους αυτού καθώς και τη ΔΕΗ ως κυρία 
του Συστήματος και του Διασυνδεδεμένου Δικτύου, την 
πρόσβαση στις εγκαταστάσεις του εφόσον αυτό απαι¬ 
τείται για την εκπλήρωση των υποχρεώσεων και την 
άσκηση των αρμοδιοτήτων τους που προβλέπονται του 
Κώδικα Διαχείρισης του Συστήματος και Συναλλαγών 
Ηλεκτρικής Ενέργειας και την παρούσα σύμβαση. 

Αρθρο ενδέκατο 
Παροχή στοιχείων Παραγωγού 

Ο Παραγωγός οφείλει να παρέχει στο ΔΕΣΜΗΕ κα¬ 
τόπιν αιτήματος του ιστορικά καταγεγραμμένα ή κατα- 
γραφόμενα στοιχεία λειτουργίας των εγκαταστάσεων 
του. Τέτοια στοιχεία περιλαμβάνουν ενδεικτικά κατα¬ 
γραφές ενέργειας και ισχύος, ανεμολογικά δεδομένα 
και διαθεσιμότητα μονάδων από δΟΑϋΑ, καταγραφικά 
κ.λπ. προκειμένου ο ΔΕΣΜΗΕ να διατυπώσει προσφορές 
έγχυσης σύμφωνα με τις διατάξεις του άρθρου 29 του 
Κώδικα Διαχείρισης του Συστήματος και Συναλλαγών 
Ηλεκτρικής Ενέργειας. 

Αρθρο δωδέκατο 
Λογαριασμοί και πληρωμές 

1. Ο υπολογισμός του τιμήματος της ηλεκτρικής ενέρ¬ 
γειας που εγχύθηκε στο Σύστημα ή το Διασυνδεδεμένο 
Δίκτυο και απορροφήθηκε από αυτό γίνεται από το 
ΔΕΣΜΗΕ σύμφωνα με τον Κώδικα Διαχείρισης του Συ¬ 
στήματος και Συναλλαγών Ηλεκτρικής Ενέργειας, το ν. 
3468/2006 και τη λοιπή κείμενη νομοθεσία. Προς τούτο 
αποστέλλεται στον Παραγωγό σχετικό σημείωμα στο 
οποίο αναφέρονται και τυχόν χρέωση αέργου ισχύ¬ 
ος και τυχόν απαιτήσεις του ΔΕΣΜΗΕ κατ’ αυτού. Ο 
Παραγωγός βάσει του πιο πάνω σημειώματος εκδίδει 
τιμολόγιο στο οποίο οι απαιτήσεις αυτές συμψηφίζονται 
με το τίμημα που ο ΔΕΣΜΗΕ πρέπει να καταβάλει στον 
Παραγωγό. Το τιμολόγιο αποστέλλεται στο ΔΕΣΜΗΕ 
για εξόφληση και είναι πληρωτέο μέσα σε είκοσι (20) 
ημέρες από την κατάθεσή του στο ΔΕΣΜΗΕ. 

2. Η εξόφληση του τιμολογίου του Παραγωγού γίνεται 
μέσα στην προθεσμία της προηγούμενης παραγράφου, 
ακόμη και αν υπάρχουν αντιρρήσεις ή επιφυλάξεις από 
οποιοδήποτε από τα συμβαλλόμενα μέρη όσον αφορά 
την ακρίβεια του λογαριασμού. Το συμβαλλόμενο μέρος 
που έχει αντιρρήσεις ή επιφυλάξεις τις γνωστοποιεί 
αμελλητί στο άλλο μέρος. Σε περίπτωση που τελικά 
διαπιστωθεί σφάλμα, το συμβαλλόμενο μέρος σε βά¬ 
ρος του οποίου προκύπτει διαφορά, οφείλει να την 
επιστρέφει στο άλλο συμβαλλόμενο μέρος έντοκα, με 
το νόμιμο τόκο της υπερημερίας από την ημέρα εξό¬ 
φλησης των τιμολογίων, μέχρι την ημέρα επιστροφής 
της διαφοράς. 

3. Σε περίπτωση καθυστέρησης της εξόφλησης λο¬ 
γαριασμού ή τιμολογίου πέραν της προθεσμίας της 
παρ. 1 του παρόντος άρθρου, ο ΔΕΣΜΗΕ οφείλει να 
πληρώσει στον Παραγωγό και τόκο υπερημερίας επί 
του οφειλομένου ποσού, από την επομένη της λήξης της 
προθεσμίας εξόφλησης και χωρίς άλλη ειδοποίηση. 

4. Η εκκαθάριση και οι πληρωμές θα γίνονται από το 
ΔΕΣΜΗΕ σύμφωνα με τις διατάξεις του Κώδικα Δια¬ 
χείρισης του Συστήματος και Συναλλαγών Ηλεκτρικής 
Ενέργειας. 

Αρθρο δέκατο τρίτο 
Ιδιοκαταναλώσεις Παραγωγού 

Για την τροφοδότηση των εγκαταστάσεων του Παρα¬ 
γωγού που δεν είναι Αυτοπαραγωγός, μέσω της γραμ¬ 
μής διασύνδεσης, ο Παραγωγός υπογράφει προς τούτο 
σχετική σύμβαση σύνδεσης ως καταναλωτής, για το 
επίπεδο τάσης στο οποίο συνδέεται ως παραγωγός, με 
προμηθευτή της επιλογής του, τηρουμένων των όρων 
και προϋποθέσεων ηλεκτροδότησης που ισχύουν για 
όλους τους καταναλωτές. 

Αρθρο δέκατο τέταρτο 
Απώλειες 

1. Συμφωνείται ρητά ότι σε περίπτωση σύνδεσης του 
Παραγωγού, που δεν είναι Αυτοπαραγωγός, μέσω απο¬ 
κλειστικής διασυνδετικής γραμμής ΜΤ, η οποία κατα¬ 
λήγει σε Υ/Σ ΜΤ/ΥΤ ή τους ζυγούς ΜΤ ΑΣΠ ή ΤΣΠ„ οι 
απώλειες κατά τη μεταφορά της ηλεκτρικής ενέργειας 
μέσω της γραμμής διασύνδεσης βαρύνουν εξ ολοκλήρου 
τον Παραγωγό, αν η γραμμή αυτή δεν εξυπηρετεί και 
καταναλωτές ηλεκτρικής ενέργειας. Γ ια το σκοπό αυτό 
τοποθετούνται δύο μετρητικές διατάξεις της εξερχό- 
μενης από τον παραγωγό ενέργειας και ισχύος, μια σε 
κάθε άκρο της διασυνδετικής γραμμής του παραγωγού, 
σύμφωνα με τα προβλεπόμενα στο άρθρο ένατο της 
παρούσας. Οι απώλειες ενέργειας και ισχύος είναι η 
διαφορά των ενδείξεων των ΙάΛ/Ιι και (<\Λ/ των μετρητών 
πραγματικής ενέργειας και ισχύος. 

2. Διευκρινίζεται ότι σε περίπτωση σύνδεσης άλλων 
Παραγωγών, που δεν είναι Αυτοπαραγωγοί, στην ίδια 
γραμμή διασύνδεσης, οι απώλειες της προηγούμενης 
παραγράφου βαρύνουν όλους τους Παραγωγούς κατ’ 
αναλογία της παραδιδόμενης στο Διασυνδεδεμένο Δί¬ 
κτυο ηλεκτρικής ενέργειας και του χρησιμοποιουμέ- 
νου τμήματος της γραμμής αυτής από κάθε Παραγωγό, 
σύμφωνα με σχετική μεθοδολογία που περιλαμβάνεται 
στην αντίστοιχη Σύμβαση Σύνδεσης με το Σύστημα ή 
το Διασυνδεδεμένο Δίκτυο. 


Αρθρο δέκατο πέμπτο 
Ανωτέρα βία 

1. Οι υποχρεώσεις των συμβαλλομένων που προκύ¬ 
πτουν από την παρούσα Σύμβαση αναστέλλονται σε 
περίπτωση που συμβούν περιστατικά ανωτέρας βίας, 
τα οποία εμποδίζουν την εκτέλεση των υποχρεώσεων 
αυτών. Ως τέτοια περιστατικά νοούνται ιδίως η πλημ¬ 
μύρα, ο κεραυνός, ο σεισμός, η πυρκαϊά, η έκρηξη, ο 
πόλεμος, η κατάσταση εθνικής ανάγκης, καθώς και κάθε 
απρόβλεπτο παρόμοιο γεγονός εφόσον βρίσκεται εκτός 
της σφαίρας κάθε βαθμού υπαιτιότητας των μερών. 

2. Σε περίπτωση που συμβούν τα παραπάνω περιστα¬ 
τικά, το συμβαλλόμενο μέρος που αδυνατεί να εκπλη¬ 
ρώσει τις υποχρεώσεις του που απορρέουν από την 
παρούσα σύμβαση, ανακοινώνει εντός δύο (2) ημερών 
από τη στιγμή που έλαβε χώρα το γεγονός ανωτέρας 
βίας, οφείλει να ανακοινώσει εγγράφως την αδυναμία 
του αυτή στο άλλο μέρος, περιγράφοντας το γεγονός 
της ανωτέρας βίας, ποιές από τις υποχρεώσεις του 
αδυνατεί να εκπληρώσει λόγω του γεγονότος αυτού και 
την πιθανολογούμενη διάρκεια, και οφείλει να λαμβάνει 
κάθε πρόσφορο μέτρο για την άρση των συνεπειών 
της ανωτέρας βίας. Η αναστολή ισχύει όσο διαρκεί η 
ανωτέρα βία και δεν αφορά υποχρεώσεις των οποίων 
η εκπλήρωση δεν επηρεάζεται από τη φύση του γεγο¬ 
νότος της ανωτέρας βίας. 

3. Το συμβαλλόμενο μέρος που εξαιτίας της ανωτέρας 
βίας δεν εκτελεί τις συμβατικές υποχρεώσεις του, υπο- 
χρεούται να παρέχει τακτικά έγγραφες αναφορές προς 
το αντισυμβαλλόμενο μέρος, καθώς και να καταβάλλει 
κάθε προσπάθεια, εφόσον αυτό είναι εφικτό, προς άρση 
των συνεπειών αυτής (ανωτέρας βίας). 

4. Τα περιστατικά ανωτέρας βίας είναι αποδεκτά μό¬ 
νον ως λόγος καθυστέρησης και σε καμία περίπτωση 
δεν γεννούν αξίωση αποζημίωσης οποιουδήποτε από 
τα Συμβαλλόμενα Μέρη. 

Αρθρο δέκατο έκτο 

Δικαιώματα απορρέοντα από τη Σύμβαση 

Τα δικαιώματα του Παραγωγού που απορρέουν από 
την παρούσα σύμβαση είναι προσωποπαγή και ισχύ¬ 
ουν για όσο χρονικό διάστημα οι εκδοθείσες άδειες 
παραγωγής και λειτουργίας ή η απόφαση εξαίρεσης 
από την υποχρέωση λήψης άδειας παραγωγής είναι 
επ ’ονόματί του. 

Αρθρο δέκατο έβδομο 
Καταγγελία Σύμβασης 

1. Κάθε συμβαλλόμενος, δικαιούται να καταγγείλει 
την παρούσα σύμβαση σε περίπτωση μη εκπλήρωσης 
ή πλημμελούς εκπλήρωσης εξ αυτής απορρεουσών 
υποχρεώσεων του αντισυμβαλλόμενου, σύμφωνα με 
τα ειδικώς οριζόμενα σ’ αυτήν. 

2. Απαραίτητη προϋπόθεση της άσκησης του δικαιώ¬ 
ματος της καταγγελίας ορίζεται η άπρακτη πάροδος 
της προθεσμίας των δέκα πέντε (15) ημερών, η οποία 
τάσσεται με έγγραφο που κοινοποιείται με δικαστικό 
επιμελητή στο μέρος που εκπληρώνει πλημμελώς τις 
συμβατικές του υποχρεώσεις, προκειμένου το τελευταίο 
να συμμορφωθεί με τις υποχρεώσεις του (προθεσμία 
αποκατάστασης). 

3. Το δικαίωμα καταγγελίας ασκείται με ιδιαίτερο 
έγγραφο που επιδίδεται με δικαστικό επιμελητή. Τα 

αποτελέσματα της καταγγελίας άρχονται μετά την πα¬ 
ρέλευση δεκαπέντε (15) ημερών από την επίδοση του 
εγγράφου αυτού. 

4. Σε περίπτωση καταγγελίας της παρούσας Σύμβα¬ 
σης, καθένα από τα Συμβαλλόμενα Μέρη οφείλει, πλην 
των άλλων, να επανορθώσει κάθε θετική και αποθετική 
ζημία. 

Αρθρο δέκατο όγδοο 
Εκχώρηση 

1. Με την επιφύλαξη της παρ. 2 δεν επιτρέπεται η από 
τον Παραγωγό οποιαδήποτε εκχώρηση και μεταβίβαση 
δικαιωμάτων, εν όλω ή εν μέρει, χωρίς την προηγού¬ 
μενη έγγραφη συναίνεση του ΔΕΣΜΗΕ και τη σχετική 
ενημέρωση του Υπουργείου Ανάπτυξης και της ΡΑΕ. Η 
παράβαση του παρόντος άρθρου θεμελιώνει δικαίωμα 
καταγγελίας της παρούσας σύμβασης και διακοπή της 
αγοράς ηλεκτρικής ενέργειας από το ΔΕΣΜΗΕ. 

2. Επιτρέπεται η εκχώρηση και μεταβίβαση των χρη¬ 
ματικών απαιτήσεων του Παραγωγού που απορρέουν 
από την παρούσα σύμβαση: 

α) προς μία ή περισσότερες Τράπεζες πρώτης τάξεως 
Ελληνικές ή της αλλοδαπής νομίμως εγκατεστημένες 
και λειτουργούσες σε χώρες της Ευρωπαϊκής Ένωσης, 
καθώς και προς μια ή περισσότερες εταιρείες χρημα¬ 
τοδοτικής μίσθωσης (Ιοαείηρ), που θα χρηματοδοτήσουν 
την κατασκευή και λειτουργία του σταθμού. Στην περί¬ 
πτωση αυτή η πράξη εκχώρησης και μεταβίβασης κοι¬ 
νοποιείται στο ΔΕΣΜΗΕ, την Αρχή έκδοσης της άδειας 
εγκατάστασης (ή επέκτασης) και την ΡΑΕ και 

β) προς οποιαδήποτε συνδεδεμένη με τον Παραγωγό 
εταιρεία κατά την έννοια του άρθρου 42ε του κ.ν. 2190/1920 
που έχει σκοπό έχει την κατασκευή και λειτουργία σταθ¬ 
μού παραγωγής ηλεκτρικής ενέργειας, με την προϋπόθεση 
της γνωστοποίησης της γενομένης υποκατάστασης, στον 
Διαχειριστή του Συστήματος, την Αρχή έκδοσης της άδει¬ 
ας εγκατάστασης (ή επέκτασης) και την ΡΑΕ. 

Πράξη εκχώρησης και μεταβίβασης που διενεργείται 
κατά τρόπο διάφορο που προβλέπεται ανωτέρω είναι 
απολύτως άκυρη και δεν παράγει έννομα αποτελέσματα 
έναντι του ΔΕΣΜΗΕ, του Υπουργείου Ανάπτυξης, της 
Αρχής έκδοσης της άδειας εγκατάστασης (ή επέκτασης) 
και της ΡΑΕ. 

3. Στην περίπτωση της εκχώρησης και μεταβίβασης 
σύμφωνα με τα ανωτέρω, ισχύουν οι διατάξεις του Αστι¬ 
κού Κώδικα περί εκχωρήσεως, άρθρα 455 επόμενα, για 
τα δικαιώματα και τις υποχρεώσεις του εκχωρητή, του 
εκδοχέα και του οφειλέτη. 

4. Σε περίπτωση καταγγελίας της παρούσας σύμβα¬ 
σης, δέκα (10) εργάσιμες ημέρες πριν την άσκηση της, 
σύμφωνα με το άρθρο δέκατο έβδομο της παρούσας, 
το συμβαλλόμενο μέρος που προτίθεται να την καταγ¬ 
γείλει, υποχρεούται να γνωστοποιήσει την πρόθεση του 
αυτή στα πρόσωπα που αναφέρονται στις περιπτώσεις 
α και β της παρ. 2 του παρόντος άρθρου. 

5. Αν μεταβιβαστεί η κυριότητα του σταθμού σύμφω¬ 
να με τις σχετικές κείμενες διατάξεις, ο νέος κύριος 
υποκαθίσταται στα δικαιώματα και τις υποχρεώσεις 
του Παραγωγού σύμφωνα με το άρθρο 8 παρ. 6 του 
ν. 3468/2006. 

6. Ο ΔΕΣΜΗΕ συμφωνεί ότι καθ’ όλη τη διάρκεια της 
παρούσας σύμβασης, εφόσον λάβει από τον Παραγωγό 
έγγραφη αίτηση, θα παρέχει έγγραφη δήλωση σ’ αυτόν 


ότι η παρούσα σύμβαση εξακολουθεί να ισχύει πλήρως 
(ή ότι έχει τροποποιηθεί). 

Αρθρο δέκατο ένατο 
Φόρος Προστιθέμενης Αξίας και 
Αλλοι φόροι/επιβαρύνσεις 

Το τίμημα, που προβλέπεται στο άρθρο έβδομο της 
παρούσας, δεν περιλαμβάνει το Φόρο Προστιθέμενης 
Αξίας (Φ.Π.Α.). Ο φόρος αυτός θα αναγράφεται στο τι¬ 
μολόγιο ξεχωριστά και θα πληρώνεται από το ΔΕΣΜΗΕ. 
Κάθε άλλος φόρος και επιβάρυνση βαρύνουν αποκλει¬ 
στικά τον Παραγωγό. 

Αρθρο εικοστό 

Αποζημιώσεις συμβαλλομένων 
από προκληθείσες ζημίες 

1. Κάθε συμβαλλόμενο μέρος θα απέχει από οποια¬ 
δήποτε ζημιογόνα πράξη και θα αποζημιώνει το άλλο 
συμβαλλόμενο μέρος για τις άμεσες θετικές ζημιές που 
θα υποστεί και στο βαθμό που οι ζημιές αυτές προκλή- 
θηκαν από ενέργειες ή παραλείψεις του υπόχρεου σε 
αποζημίωση (περιλαμβανομένου και του προσωπικού 
του) από δόλο ή βαρεία αμέλειά του. 

2. Η ευθύνη του υπόχρεου σε αποζημίωση κατά την 
προηγούμενη παράγραφο μειώνεται αναλογικά στο 
βαθμό που η ενέργεια ή παράλειψη του δικαιούχου σε 
αποζημίωση έχει συνεισφέρει στην πρόκληση της ζημί¬ 
ας, τον τραυματισμό ή την περιουσιακή ζημία. Κανένα 
μέρος δεν δικαιούται αποζημίωσης σύμφωνα με τους 
όρους του παρόντος για ζημία, αστική ευθύνη, τραυ¬ 
ματισμό και καταστροφή που προέκυψε μόνο από δική 
του αμέλεια ή δόλο. 

Αρθρο εικοστό πρώτο 
Επίλυση Διαφορών 

1. Ο ΔΕΣΜΗΕ και ο Παραγωγός συμφωνούν ότι καθ’ 
όλη τη διάρκεια ισχύος της παρούσας Σύμβασης θα 
συνεργάζονται αρμονικά και με πνεύμα καλής πίστης, 
έχοντας ως αποκλειστικό στόχο την υλοποίηση της 
παρούσας Σύμβασης. 

2. Με την επιφύλαξη κάθε αντίθετης διάταξης του 
Κώδικα Διαχείρισης του Συστήματος και Συναλλαγών 
Ηλεκτρικής Ενέργειας, για την επίλυση οποιοσδήποτε 
διαφοράς που τυχόν ανακύψει κατά την εκτέλεση ή 
ερμηνεία της παρούσας, τα Συμβαλλόμενα Μέρη συμ¬ 
φωνούν ρητά να επιδιώξουν την επίλυση της διαφωνίας 
τους με φιλικές διαπραγματεύσεις. Στην περίπτωση 
αυτή συγκροτείται τριμελής Επιτροπή Εξώδικης Επί¬ 
λυσης Διαφοράς, αποτελούμενη από έναν εκπρόσωπο 
κάθε Συμβαλλόμενου Μέρους και έναν εκπρόσωπο της 
ΡΑΕ. Το αποτέλεσμα των φιλικών διαπραγματεύσεων 
διατυπώνεται σε πρακτικό, το οποίο υπογράφεται από 
τα Μέλη της ανωτέρω Επιτροπής. 

3. Τα Συμβαλλόμενα Μέρη ρητά συμφωνούν ότι για την 
επίλυση διαφορών επί τεχνικών θεμάτων, έστω και αν 
αυτές συνεπάγονται οικονομικές συνέπειες ή επιμερισμό 
υπαιτιότητας, υποχρεούνται να προσφύγουν σε διαδι¬ 
κασία Τεχνικής Πραγματογνωμοσύνης της ΡΑΕ, η οποία 
διεξάγεται κατ’ αναλογική εφαρμογή των οριζομένων 
στο άρθρο 24 του «Κανονισμού Εσωτερικής Λειτουργί¬ 
ας και Διαχείρισης της Ρυθμιστικής Αρχής Ενέργειας» 
(π.δ. 139/2001, ΦΕΚ Α' 121/2001). Το πόρισμα της Τεχνικής 
Πραγματογνωμοσύνης, όσον αφορά το τεχνικό αντικεί¬ 
μενο της διαφοράς, είναι υποχρεωτικό για τα Μέρη. Για 

τεχνικά θέματα με οικονομικές συνέπειες ή επιμερισμό 
της υπαιτιότητας και σε περίπτωση μη αποδοχής του 
οικονομικού μέρους ή του επιμερισμού της υπαιτιότητας 
του πορίσματος της Τεχνικής Πραγματογνωμοσύνης, το 
θίγόμενο Μέρος δικαιούται να ζητήσει την επίλυση της 
διαφοράς σύμφωνα με τα οριζόμενα στην παράγραφο 
4 του παρόντος άρθρου. 

4. Σε περίπτωση αδυναμίας φιλικής επίλυσης της δια¬ 
φοράς μέσω της Επιτροπής που προβλέπεται στην πα¬ 
ράγραφο 2 ή μέσω της Τεχνικής Πραγματογνωμοσύνης 
που προβλέπεται στην παράγραφο 3, συμφωνείται ότι 
τα μέρη δύνανται να υπαγάγουν με έγγραφη συμφωνία 
τους τη διάγνωση της διαφοράς σε Διαιτησία της ΡΑΕ 
σύμφωνα με τα οριζόμενα στο «Κανονισμό Εσωτερικής 
Λειτουργίας και Διαχείρισης της Ρυθμιστικής Αρχής 
Ενέργειας» (π.δ. 139/2001), άλλως ως αρμόδια για την 
επίλυση αυτής συμφωνούνται τα πολιτικά Δικαστήρια 
των Αθηνών. 

5. Ρητά ορίζεται ότι δεν αναστέλλεται η εκτέλεση της 
παρούσας Σύμβαση εκ του γεγονότος ότι τα Συμβαλ¬ 
λόμενα Μέρη έχουν ζητήσει την επίλυση της διαφοράς 
δια της Επιτροπής Εξώδικης Επίλυσης Διαφοράς, ή της 
διεξαγωγής Τεχνικής Πραγματογνωμοσύνης που προ- 
βλέπεται στην παράγραφο 3, ή έχουν προσφύγει σε 
Διαιτησία ή στα Δικαστήρια. 

Άρθρο εικοστό δεύτερο 
Τροποποιήσεις 

1. Με την επιφύλαξη της παραγράφου 2, η παρούσα 
σύμβαση τροποποιείται μόνο με έγγραφη και ρητή συμ¬ 
φωνία μεταξύ των μερών. 

2. Ο ΔΕΣΜΗΕ διατηρεί το δικαίωμα να τροποποιεί 
μονομερώς την παρούσα σύμβαση προκειμένου να εναρ¬ 
μονιστεί το περιεχόμενό της με τον Κώδικα Διαχείρισης 
του Συστήματος και Συναλλαγών Ηλεκτρικής Ενέργειας, 
όπως κάθε φορά ισχύει. Ο Παραγωγός δηλώνει ότι με 
την παρούσα αποδέχεται ρητά και ανεπιφύλακτα την 
άσκηση του δικαιώματος αυτού εκ μέρους του ΔΕΣΜΗΕ 
και παραιτείται από κάθε δικαίωμα, αξίωση ή άλλως 
απαίτησή του, τόσο από την προσβολή του όρου αυ¬ 
τού όσο και αναζήτηση οιασδήποτε αποζημιώσεως από 
τυχόν βλαπτική μεταβολή της παρούσας συμβατικής 
σχέσης από την εφαρμογή της ανωτέρω νομοθεσίας 
(εφαρμογή σχετικών Κωδίκων, ως άνω). 

Άρθρο εικοστό τρίτο 
Γνωστοποιήσεις και Επικοινωνία 

1. Επίσημη γλώσσα της παρούσας είναι η ελληνική, 
πλην ορισμένων τεχνικοοικονομικών όρων που ενδε¬ 
χομένως διατυπώνονται στην αγγλική χάριν πιστής 
αποδόσεως των όρων αυτών. Η μεταξύ των Συμβαλ¬ 
λόμενων Μερών αλληλογραφία θα γίνεται στην ελλη¬ 
νική γλώσσα και όλα τα έγγραφα, σημειώματα, σχέδια, 
επιστολές κ.λπ. θα συντάσσονται στην ελληνική, πλην 
ορισμένων τεχνικοοικονομικών όρων που ενδεχομένως 
διατυπώνονται στην αγγλική χάριν πιστής αποδόσεως 
των όρων αυτών. 

2. Η κοινοποίηση κάθε εγγράφου μεταξύ των συμβαλ- 
λομένων, που αφορά στη Σύμβαση, απευθύνεται στη 
διεύθυνση ή τον αριθμό τηλεομοιοτυπίας ή τη διεύθυνση 
ηλεκτρονικού ταχυδρομείου του φυσικού προσώπου που 
ορίζεται από τα Συμβαλλόμενα Μέρη ως αποδέκτης 
αυτών. Ρητά διευκρινίζεται ότι: 


α) Έγγραφο που αποστέλλεται με τηλεομοιοτυπία, 
θεωρείται ότι περιήλθε στον αποδέκτη την ημέρα της 
αποστολής του, εάν το σύστημα τηλεομοιοτυπίας του 
αποδέκτη γνωστοποιήσει την παραλαβή αυτού πριν από 
την 15η ώρα. Διαφορετικά θεωρείται ότι περιήλθε την 
επόμενη της αποστολής ημέρα. 

β) Υπό τον όρο ότι τα Συμβαλλόμενα Μέρη συμφώνη¬ 
σαν εγγράφως τον τρόπο τον οποίο θεωρούν ως απο¬ 
δεικτικό αποστολής εγγράφου με ηλεκτρονικό ταχυδρο¬ 
μείο, τότε έγγραφο που αποστέλλεται με ηλεκτρονικό 
ταχυδρομείο, θεωρείται ότι περιήλθε στον αποδέκτη 
την ημέρα της αποστολής του, εάν το σύστημα ηλε¬ 
κτρονικού ταχυδρομείου του αποδέκτη κατέγραψε την 
παραλαβή αυτού πριν την 15η ώρα. Διαφορετικά θεωρεί¬ 
ται ότι περιήλθε την επόμενη της αποστολής ημέρα. 

Άρθρο εικοστό τέταρτο 
Εφαρμοζόμενο Δίκαιο 

1. Η παρούσα Σύμβαση διέπεται από το Ελληνικό Δί¬ 
καιο. 

2. Με την υπογραφή της παρούσας Σύμβασης ο Πα¬ 
ραγωγός πρέπει να γνωστοποιήσει στο ΔΕΣΜΗΕ εγ- 
γράφως ορισμένο πρόσωπο ως Εκπρόσωπό του στην 
Αθήνα, ο οποίος θα καλείται Κύριος Εκπρόσωπος. Το 
εν λόγω πρόσωπο θα είναι επίσης και αντίκλητος του 
Παραγωγού, θα είναι νόμιμα εξουσιοδοτημένος να τον 
εκπροσωπεί σε όλα τα θέματα που αφορούν στην εκτέ¬ 
λεση της σύμβασης και θα προβαίνει εξ ονόματος του 
στην τακτοποίηση όλων των διαφορών και διαφωνιών 
που ενδεχομένως αναφύονται, εκτός από τις περιπτώ¬ 
σεις που στην κείμενη νομοθεσία προβλέπεται η χορή¬ 
γηση ειδικής πληρεξουσιότητας. 

3. Εάν ο Παραγωγός δεν έχει την έδρα του στην 
Ελλάδα, οφείλει να διορίσει αντίκλητο που κατοικεί 
στην Ελλάδα. 

Άρθρο εικοστό πέμπτο 
Ερμηνευτικές διατάξεις 

1. Οι όροι που χρησιμοποιούνται στην παρούσα σύμβαση 
έχουν την έννοια που τους αποδίδεται στο ν. 2773/1999, 
το ν. 3426/2005, το ν. 3468/2006, τον Κώδικα Διαχείρισης 
του Συστήματος και Συναλλαγών Ηλεκτρικής Ενέργειας, 
καθώς και τη λοιπή κείμενη νομοθεσία. 

2. Αναφορά σε οποιονδήποτε νόμο ή άρθρο νόμου νο¬ 
είται ότι γίνεται στις αντίστοιχες διατάξεις, όπως αυτές 
εκάστοτε ισχύουν, εκτός εάν διαφορετικά αναφέρεται 
στην παρούσα. 

3. Οι επικεφαλίδες έχουν προστεθεί μόνο για λόγους 
διευκολύνσεως της αναφοράς και δεν λαμβάνονται υπό¬ 
ψη κατά την ερμηνεία της παρούσας. 

4. Όλοι ανεξαιρέτως οι όροι της παρούσας θεωρούνται 
ουσιώδεις. 

5. Η ακυρότητα ορισμένης διάταξης της παρούσας 
σύμβασης δεν επιφέρει συνολική ακυρότητα αυτής. 

Οι συμβαλλόμενοι 
Για τον Διαχειριστή 

του Ελληνικού Συστήματος Γ ια τ.» 

Μεταφοράς Ηλεκτρικής Ενέργειας ΑΕ 

Άρθρο 2 

Ειδικές ρυθμίσεις για τη Θράκη 

1. Ειδικά για τη Θράκη και μέχρι την αποπεράτωση των 
προγραμματισμένων έργων ενίσχυσης του Συστήματος 

στην περιοχή αυτή, στην περίπτωση σταθμών παραγω¬ 
γής ηλεκτρικής ενέργειας με χρήση ανανεώσιμων πη¬ 
γών ενέργειας εγκαθιστώμενων πέραν της τρέχουσας 
ικανότητας απορρόφησης ισχύος του Συστήματος από 
ανανεώσιμες πηγές ενέργειας, η οποία ανέρχεται σε 
108 Μ\Α/ και μέχρι συνολικής επιπλέον ισχύος 90 Μ\Λ/, 
θα προστίθεται στη χορηγούμενη άδεια παραγωγής ο 
ακόλουθος όρος: «Ο Παραγωγός υπόκειται σε περιορι¬ 
σμό απορρόφησης της ενέργειας που παράγεται στο 
σταθμό μέχρι ποσοστού 30% λόγω προτεραιότητας 
στην κατανομή φορτίου υπέρ της ηλεκτροπαραγωγής 
από σταθμούς ανανεώσιμης ενέργειας αντιστοιχούντες 
σε ισχύ 108 Μ\Λ/, καθώς και της συμβατικής ηλεκτροπα¬ 
ραγωγής, αποκλειστικά για λόγους ασφαλούς λειτουρ¬ 
γίας του Συστήματος. Ο περιορισμός θα γίνεται κατά 
την αναλογία της εγκατεστημένης ισχύος του σταθμού 
ως προς το άθροισμα της εγκατεστημένης ισχύος των 
συνδεομένων σταθμών παραγωγής με χρήση ΑΠΕ. Ο 
περιορισμός αυτός αίρεται μετά την αποπεράτωση των 
προγραμματισμένων έργων ενίσχυσης του Συστήματος 


στην περιοχή, οπότε θα εφαρμόζονται μόνο οι διατάξεις 
του Κώδικα Διαχείρισης του Συστήματος και Συναλλα¬ 
γών Ηλεκτρικής Ενέργειας». 

2. Ο όρος της παρ. 1 θα προστίθεται και στη σύμβα¬ 
ση πώλησης ηλεκτρικής ενέργειας του άρθρου 1 της 
παρούσας. 

Άρθρο 3 

Καταργούμενες διατάξεις 

1. Από την έναρξη ισχύος της παρούσας καταργείται η 
υπουργική απόφαση Δ6/5000/28.3.2003 (ΦΕΚ Β' 410). 

Άρθρο 4 
Έναρξη ισχύος 

Η παρούσα απόφαση ισχύει από την ημερομηνία δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 14 Σεπτεμβρίου 2006 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 

